HU Az Európai Unió Hivatalos Lapja C 100/6

A Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról szóló és a 70/2001/EK rendeletet módosító 1857/2006/EK bizottsági rendelet értelmében nyújtott állami támogatásokról adott tagállami tájékoztatás összefoglalása

(2008/C 100/04)

Támogatás száma: XA 384/07

Tagállam: Belgium

Régió: Vlaanderen

A támogatási program megnevezése vagy az egyedi támogatásban részesülő vállalkozás neve: Vlaams Centrum voor Agro- en Visserijmarketing vzw (VLAM)

Jogalap: Decreet van 22 december 2006 houdende de uitgavenbegroting van de Vlaamse Gemeenschap voor het begrotingsjaar 2007, inzonderheid artikel 12, gewijzigd bij het decreet van 29 juni 2007

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A támogatás keretösszege 60 000 EUR, amely három program között oszlik meg a következőképpen:

34 000 EUR tanácsadásra,

9 000 EUR információcsere-fórumok rendezésére,

17 000 EUR kiadványok készítésére

A támogatás maximális intenzitása: A támogatás intenzitása 100 %

A végrehajtás időpontja: A támogatási program kezdete 2008. január 1.

A program, illetve az egyedi támogatás nyújtásának időtartama: A támogatás 2008. január 1. és 2008. december 31. közötti tevékenységekre nyújtható

A támogatás célja: A VLAM nonprofit szervezet 2008-ban aktív kampányt indít olyan megkülönböztető jelzés kifejlesztésére és elterjesztésére, amelyek alapján a fogyasztók felismerhetik a termelői árukat értékesítő helyeket. Ez az intézkedés könnyebb kapcsolatteremtést jelent a termelők és a fogyasztók között.

A VLAM nonprofit szervezet a következő tevékenységeket tervezi:

A támogatásra az 1857/2006/EK rendelet 15. cikke irányadó. A támogatás megfelel az 1857/2006/EK rendelet 15. cikkében foglalt előírásoknak.

A 15. cikk (2) bekezdésének c) pontja: a harmadik felek által nyújtott tanácsadási szolgáltatások tekintetében az olyan szolgáltatások díjai, amelyek nem minősülnek folyamatos vagy időről időre ismétlődő tevékenységnek, és nem kapcsolódnak a vállalkozás olyan szokásos működési kiadásaihoz, mint a rendszeres adó-tanácsadási és jogi szolgáltatások vagy a reklámtevékenység.

A 15. cikk (2) bekezdésének d) pontja: a vállalkozások között a versenyekkel, kiállításokkal és vásárokkal kapcsolatos tapasztalatokat megosztó fórumok megszervezése és az ezeken való részvétel.

A 15. cikk (2) bekezdésének f) pontja: kiadványok, például katalógusok, illetve az adott terület vagy egy adott termék termelőire vonatkozó tényszerű információkat bemutató weboldal, feltéve hogy ezek az információk és ismertetések semlegesek és az érintett összes termelő egyenlő esélyeket kap a kiadványban való megjelenésre

Az érintett ágazat(ok): Növénytermesztés és állattenyésztés

A támogatást nyújtó hatóság neve és címe:

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan, 35, bus 40 B-1030 Brussel

Internetcím: http://www.ejustice.just.fgov.be/cgi/article_body.pl?numac=2007036508&caller=list&article_lang=N&row_id=1&numero=18&pub_date=2007-10-04&set3=set+character_variant+ %27dutch.ftl %27&ddfm=12&dt=DECREET&language=nl&choix1=EN&choix2=EN&fromtab=+montxt&nl=n&trier=afkondiging&ddda=2006&sql=dt+ %3D+ %27DECREET %27+and+dd+between+date %272006-12-22 %27+and+date %272006-12-22 %27+&rech=18&tri=dd+AS+RANK+&ddfa=2006&dddj=22&dddm=12&ddfj=22&set1=set+stopfile+ %27MON.stp %27

Egyéb információk: A program célkitűzése állami támogatás nélkül nem valósítható meg, így ez esetben a tevékenység lehetetlenné válna.

Jules VAN LIEFFERINGE

főtitkár

Támogatás száma: XA 387/07

Tagállam: Spanyolország

Régió: Comunidad Valenciana

A támogatási program megnevezése vagy az egyedi támogatásban részesülő vállalkozás neve: Régimen de ayudas a los productores de cereza y viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Jogalap: Resolución de la Consellería de Agricultura, Pesca y Alimentación, por la que se establecen ayudas a los productores de cereza y de viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A cseresznyetermesztők támogatására előirányzott kiadás összege 1 300 000 EUR.

A szőlőtermesztők támogatására előirányzott kiadás összege 150 000 EUR

A támogatás maximális intenzitása: A számítási módszernek megfelelően a támogatás felső határa a cseresznyetermesztés esetében 49,74 %, a szőlőtermesztés esetében pedig 39,98 %.

A cseresznyetermesztőknek egyenként legfeljebb 20 000 EUR összegű támogatás fizethető ki.

Az egyes szőlőtermesztőknek kifizetett támogatás összege nem haladhatja meg az 1857/2006/EK rendelet 11. cikkének (2) és (3) bekezdésében foglaltak alapján kiszámított felső határértéket

A végrehajtás időpontja: 10 nappal a Valencia autonóm körzet hivatalos lapjában (Diari Oficial de la Comunitat Valenciana) való közzétételt követően

A program, illetve az egyedi támogatás nyújtásának időtartama:

A támogatás célja: A támogatás a 2006–2007 évben tapasztalt mostoha időjárási viszonyok miatt a cseresznye- és szőlőültetvényeken bekövetkezett terméskiesésből fakadó károkat hivatott enyhíteni, hozzájárulva az érintett gazdaságok gazdasági tevékenységének további folytatásához.

A 11. cikk alapján: kedvezőtlen éghajlati jelenségek folytán járó támogatás.

A támogatás a mostoha időjárási viszonyokból eredően a termék értékesítésekor elszenvedett bevételkiesés ellensúlyozására szolgál

Az érintett ágazat(ok): Mezőgazdasági termelés: cseresznye- és szőlőtermesztés

A támogatást nyújtó hatóság neve és címe:

Consellería de Agricultura, Pesca y Alimentación C/ Amadeo de Saboya, no 2 E-46010 Valencia

Internetcím: http://www.docv.gva.es/portal/portal/2007/12/03/pdf/2007_14504.pdf

Kelt Valenciában, 2007. november 26-án

A mezőgazdasági termelésért felelős főigazgató

Laura PEÑARROYA FABREGAT

Támogatás száma: XA 388/07

Tagállam: Olaszország

Régió: Piemonte

A támogatási program megnevezése vagy az egyedi támogatásban részesülő vállalkozás neve: d.g.r. n. 36-6961 del 24 settembre 2007«Legge regionale 20 novembre 2002, n. 29 (Istituto per il marketing dei prodotti agroalimentari del Piemonte), art. 3, comma 2. Procedure, criteri e condizioni per l'erogazione di contributi in conto capitale»

Jogalap: Legge regionale n. 29/2002

d.g.r. n. 36-6961 del 24 settembre 2007

A támogatási program keretében tervezett éves kiadás, illetve a vállalkozásnak nyújtott egyedi támogatás teljes éves összege: A program keretében tervezett teljes éves összeg: 0,40 millió EUR

Az egyedi támogatások teljes összege: 2,40 millió EUR

Maximális támogatási intenzitás: A támogatás maximális intenzitása a következő:

Piackutatási tevékenységek, termékfejlesztés és termelési szabályok meghatározása esetén 100 % (lásd a tartományi kormány 2007.9.24-i 36-6961. számú rendeletéhez csatolt melléklet 1.2.1.A pontját).

Kereskedelmi megállapodásokhoz és partnerségek létrehozásához nyújtott technikai tanácsadás esetén 100 % (lásd a tartományi kormány 2007.9.24-i 36-6961. számú rendeletéhez csatolt melléklet 1.2.1.B pontját).

Reklámtevékenységek, illetve vásárokon és hasonló rendezvényeken való részvétel esetén 100 % (lásd a tartományi kormány 2007.9.24-i 36-6961. számú rendeletéhez csatolt melléklet 1.2.1.D pontját)

Végrehajtás időpontja:

A támogatási program vagy az egyedi támogatás nyújtásának időtartama:

A támogatás célja és a támogatható kiadások: A támogatás az alábbi célkitűzésekre irányul:

Minőségi mezőgazdasági termékek fejlesztéséhez nyújtott támogatás az 1857/2006/EK rendelet 14. cikke szerint.

Az elsődleges mezőgazdasági termelési ágazatban tevékenykedő vállalkozások részére elsősorban az alábbi tevékenységek költségeinek fedezésére nyújtható támogatás, amennyiben ezek a tevékenységek minőségi mezőgazdasági termékek fejlesztésével kapcsolatosak:

— piackutatási tevékenységekkel, valamint terméktervezéssel és -kialakítással kapcsolatos költségek, többek között a földrajzi jelzések és eredetmegjelölések elismerése vagy a különleges tulajdonság tanúsítványa iránt a megfelelő közösségi rendeletekkel összhangban benyújtott kérelem elkészítéséhez nyújtott támogatás,

— a minőségbiztosítási rendszerek, mint például az ISO 9000 vagy az ISO 14000, veszélyelemzésen és kritikus ellenőrzési pontokon (HACCP) alapuló rendszerek, nyomon követő rendszerek, az eredetiséggel és a forgalmazással kapcsolatos szabályok betartásának biztosítását szolgáló rendszerek, illetve környezetvédelmi ellenőrzési rendszerek bevezetésével kapcsolatos költségek,

— a személyzetnek az előző pontban említett rendszerek és programok alkalmazására történő kiképzésével kapcsolatos költségek,

— elismert tanúsító szervek által a minőségbiztosítási és más hasonló rendszerek keretében végzett előzetes tanúsításért kivetett díjakkal kapcsolatos költségek,

— közösségi vagy nemzeti jogszabályok alapján az illetékes hatóságok által vagy nevében végzett kötelező ellenőrző intézkedésekkel kapcsolatos költségek, kivéve ha a közösségi jogszabályok értelmében az ilyen költségeket az érintett vállalkozásoknak kell viselniük.

Kereskedelmi megállapodások és partnerségek létrehozásához nyújtott támogatás az 1857/2006/EK rendelet 15. cikke szerint.

Harmadik felek által nyújtott tanácsadási szolgáltatások tekintetében azon szolgáltatások költségei támogathatók, amelyek nem minősülnek folyamatos vagy időről időre ismétlődő tevékenységnek, és nem kapcsolódnak a vállalkozás olyan szokásos működési költségeihez, mint a rendszeres adó-tanácsadási és jogi szolgáltatások vagy a reklámtevékenység.

Promóciós kezdeményezéseken (vásárokon és hasonló rendezvényeken) való részvételhez nyújtott támogatás az 1857/2006/EK rendelet 15. cikke szerint.

Ezen belül a vállalkozások közötti tapasztalatcserére irányuló fórumok, valamint versenyek, kiállítások és vásárok szervezése és az ezeken való részvétel esetében az elsődleges mezőgazdasági termelési ágazatban tevékenykedő vállalkozások részére az alábbi költségek fedezéséhez nyújtható támogatás:

— részvételi díjak,

— utazási költségek,

— kiadványokkal kapcsolatos költségek,

— kiállítási helyiségek bérleti díja,

— a versenyek keretében megítélt jelképes díjak, legfeljebb 250 eurós díjankénti és személyenkénti értékben.

Támogatás nyújtható továbbá kiadványok, például egy adott terület vagy termék termelőire vonatkozó tényszerű információkat bemutató katalógusok vagy weboldalak létrehozásához, feltéve hogy ezek az információk és ismertetések semlegesek és az érintett összes termelő egyenlő esélyeket kap a kiadványokban való megjelenésre

Érintett ágazat(ok): Mezőgazdaság és a kapcsoló szolgáltatások és tevékenységek. Minden olyan termelési ágazat, amely az 1857/2006/EK rendelet 2. cikkének (2) bekezdésében szereplő meghatározásba tartozó termékek előállításával foglalkozik

A támogatást nyújtó hatóság neve és címe:

Regione Piemonte Direzione Agricoltura Corso Stati Uniti, 21 I-10129 Torino

Internetcím: A támogatási program teljes szövege az alábbi internetcímen közvetlenül elérhető:

http://www.regione.piemonte.it/governo/bollettino/abbonati/2007/39/suppo2/00000001.htm

Egyéb információ: A támogatási program 2013 végéig, azaz az agrár- és erdészeti ágazatban 2007–2013 között nyújtott állami támogatásokról szóló közösségi iránymutatások (HL C 319., 2006.12.27., 1. o.), illetve az 1857/2006/EK mentesítési rendelet időbeli hatályának lejártáig tart. A 400 000 EUR-ban megállapított éves kiadás a 2007., 2008. és 2009. év vonatkozásában Piemonte tartomány 2007. április 23-i 10. számú tartományi törvénnyel elfogadott, a 2007–2009 közötti időszakra szóló többéves költségvetésében szerepel. A 2010–2013 közötti időszakra vonatkozóan a támogatási program keretében előirányzott összeget az évenként elfogadandó, számviteli és pénzügyi jellegű tartományi jogszabályokban állapítják meg

Támogatás száma: XA 390/07

Tagállam: Franciaország

Régió: Département de l'Hérault

A támogatási program megnevezése: Aides à l'achat d'agroéquipements à vocation environnementale par des Coopératives d'Utilisation de Matériels en Commun (CUMA)

Jogalap:

— Article 4 du règlement (CE) no 1857/2006 de la Commission du 15 décembre 2006

— Articles L1511-2, L1511-3 et L1511-5 du code général des collectivités territoriales

— Délibération du Conseil général de l'Hérault du 16 juillet 2007

— Convention cadre en cours entre le département et la région Languedoc Roussillon

A támogatási rendszer keretében tervezett éves kiadások: 70 000 EUR a rendelkezésre álló költségvetés erejéig

A támogatás maximális intenzitása: A támogatható összköltség 15–40 %-a, a szóban forgó felszereléstől és más közfinanszírozók részvételétől függően; a megyei önkormányzatnak ügyelnie kell arra, hogy a támogatás mértéke több támogatás halmozása esetén se haladja meg a 40 %-ot

A végrehajtás időpontja: Az Európai Bizottság átvételi elismervényének kézhezvételétől kezdve

A támogatási program időtartama: 2007–2013

A támogatás célja: Ez a támogatási program az 1857/2006/EK rendelet 4. cikkének keretében valósul meg.

A program végrehajtása az említett rendelet 4. cikke (3) bekezdése d) pontja szerinti környezetvédelmi célkitűzés elérését hivatott lehetővé tenni.

A támogatható költségek olyan, hatékony mezőgazdasági berendezések beszerzését fedezik, amelyek révén visszaszorítható a különösen szennyező műtrágyák és növényvédő szerek használata, csökkenthető a talajba bevitt anyagok mennyisége, így előmozdítható a környezetkímélőbb földművelési eljárások kialakulása. Vegyszeres helyett gépi gyomirtást alkalmazva például kevesebb gyomirtószert kell használni, így kevesebb kerül a talajba, a talajvizekbe és a felszíni vizekbe.

E támogatások emellett elő fogják mozdítani az egyes vállalkozások költségeinek csökkentését – az 1857/2006/EK rendelet 4. cikke (3) bekezdésének a) pontjával összhangban –, mivel kizárólag mezőgazdasági termelőeszköz-használati szövetkezet (coopérative d'utilisation de matériel agricole en commun – CUMA) részesülhet benne. A CUMA keretében végrehajtott beruházások révén közösen elégíthetők ki a szükségletek; a mezőgazdák így több üzem szintjén optimalizálják és ésszerűsítik beruházásaikat. A CUMA keretében történő eszközbeszerzés révén elkerülhetők a fölösleges egyéni beruházások. Ezáltal – a többi feltétel változatlanul hagyása mellett – fellendíthető a vállalkozások versenyképessége.

A támogatható mezőgazdasági felszerelések jegyzéke e mentesítési értesítés mellékletében található

Érintett ágazat(ok): A támogatás gazdasági ágazattól függetlenül bármely CUMA-nak nyújtható, ha az megfelel a kkv-nak a közösségi szabályozás szerinti meghatározásának

A támogatást nyújtó hatóság neve és címe:

Conseil général de l'Hérault Hôtel du département 1000, rue d'Alco F-34087 Montpellier cedex 4

Internetcím: www.cg34.fr

„Économie/agriculture/production/appui au développement/en savoir plus: aide à l'investissement en CUMA (Gazdaság/mezőgazdaság/termelés/feljesztési támogatás/további tájékoztatás: a CUMA keretében végzett beruházások támogatása)” menüpont

Támogatható környezetkímélő mezőgazdasági felszerelések:

1. Földművelésre szolgáló berendezések, különösen:

Növénydaráló

Permetező

Mulcsoló

Talajlazító

Rotációs fűnyíró

Altalajlazító

Borona.

E gépek használatával csökkenthető a vegyszeres gyomirtás, fellazítható a talaj és segíthető a szervesanyag-átalakulás, ezáltal pedig javítható a talaj szerkezete. Az e mezőgazdasági felszerelések beszerzésével járó kiadások tehát hozzájárulnak a természeti környezet minőségének az 1857/2006/EK rendelet 4. cikke 3. pontja d) alpontja szerinti javításához.

2. Bioüzemanyag előállítására szolgáló berendezések, különösen:

Fejtőkád

Gyűjtősiló

Csomagológép

Tárolósiló

Szivattyú

Osztályozógép

Tárolókád

Présgép

Olajprés

Csigaprés

Szárító

Szűrő.

E berendezésekkel bioüzemanyag készíthető repcéből és napraforgóból. Akkor finanszírozhatók, ha kizárólag bioüzemanyag előállítására szolgálnak.

3. Szervesanyag-bevitelre szolgáló berendezések, különösen:

Szórótartály

Trágyaszóró

Komposztszóró

Komposztálási egységcsomag

Szervesanyag-szóró

Növénydaráló.

A szervesanyag-bevitellel elkerülhető a műtrágyahasználat. Ezenkívül a szerves anyag javítja a talaj szerkezetét és víztartó képességét. Az intézkedés tehát összhangban van a természetnek az 1857/2006/EK rendelet 4. cikke 3. pontja d) alpontja szerinti megóvásával.

4. Zöldmetszésre szolgáló berendezések, különösen:

Kacsoló

Fattyazó

Venyigedaráló

Kötöző

Vágórész

Előmetsző

Oltógép

Hajtásemelő.

E berendezések elsősorban a szőlőkötözéshez és a parcellák gondozásához használatosak.

Jobb kötözéssel csökkenthető a növényvédőszer-bevitel, mivel így kisebb és egészségesebb lombfelület alakul ki.

5. A növényvédőszer-szennyezettség mérséklésére szolgáló berendezések, különösen:

Szüretelőgép-tisztító felszerelés

Programozható térfogatmérő

Növénykezelés helymeghatározására szolgáló precíziós eszköz: GPS

Kádtisztító készlet

Döntéstámogató eszköz

Hozamszabályozó berendezés

Permetlé-felfogó vályú.

E berendezések csökkentik a vegyianyag-bevitelt és növelik a kezelések hatékonyságát.

Támogatás száma: XA 391/07

Tagállam: Spanyolország

Régió: Región de Murcia

A támogatási program megnevezése vagy az egyedi támogatásban részesülő vállalkozás neve: Ayudas a los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia, para la puesta en marcha y para las actividades de los Consejos

Jogalap: Propuesta de Orden de la Consejería de Agricultura y Agua por la que se establecen las subvenciones para los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A tervezett éves kiadás 2 000 000 EUR, amely a 6 éves támogatási időszakra vetítve összesen 12 000 000 EUR

A támogatás maximális intenzitása: A rendelettervezet 4. cikke értelmében tanácsonként évente legfeljebb 275 000 EUR összegű támogatás igényelhető a 2092/91/EGK rendeletben szabályozott termékek, 160 000 EUR pedig az 510/2006/EK és az 1493/1999/EK rendeletben szabályozott termékek vonatkozásában.

A 3. cikk rendelkezéseinek értelmében azonban a támogatás maximális összege a támogatható kiadás jellegétől függ. Ennek megfelelően:

A tanács tevékenységei közül (3.A cikk) a tájékoztatásra és promócióra fordított kiadások legfeljebb 70 %-a támogatható az élelmiszer-biztonságra irányuló programok keretében (90 000 EUR összeghatárig) (1.1. pont), a piackutatási tevékenységekkel kapcsolatos kiadások támogatásának mértéke pedig szintén legfeljebb 70 % (évi 20 000 EUR összeghatárig) (1.3. pont). Az általános reklámtevékenység esetében a kiadások legfeljebb 50 %-a támogatható, 20 000 EUR összeghatárig (1.2. pont).

A kötelező ellenőrző intézkedések vonatkozásában a kiadások 100 %-a, illetve 60 %-a támogatható attól függően, hogy a 2092/91/EGK rendeletben szabályozott termékekért felelős tanács vagy az 510/2006/EK, illetve az 1493/1999/EK rendeletben szabályozott termékekért felelős tanács hozza azokat (az utóbbi két esetben emellett az összeghatár évi 60 000 EUR) (3.A cikk 2. pontja).

A tanácsok működésének beindításával (3.B cikk) kapcsolatos költségek 100 %-a támogatható, évi 60 000 EUR összeghatárig a támogatási időszak első öt évében (az ötéves időszakot tekintve pedig összesen 300 000 EUR összeghatárig) (1. pont); a tájékoztatási, promóciós és reklámtevékenységek támogatásának mértéke a szabályozó tanács létrehozásától számított első öt évben fokozatosan csökken, a határértékek pedig az előzőekben ismertetettnek megfelelően alakulnak mind az általános reklámtevékenységet, mind pedig a piackutatást tekintve (azaz évente 20 000 EUR) (2. pont). A kötelező ellenőrző intézkedések esetében a támogatás mértéke szintén fokozatosan csökken 100 %-ról 60 %-ra a szabályozó tanács létrehozásától számított első öt évben (ugyancsak évi 60 000 EUR határérték megállapításával) (3. pont)

A végrehajtás időpontja: 2008. január

A program, illetve az egyedi támogatás nyújtásának időtartama: 2013. decemberéig

A támogatás célja: A rendelettervezet a földrajzi árujelzést és eredetmegjelölést szabályozó tanácsok, valamint Murcia térség biogazdálkodási tanácsának tevékenységeihez irányoz elő támogatást, mind a hatáskörükbe tartozó termékek minőségének ellenőrzéséhez és promóciójához, mind pedig működésük beindításához.

A rendelettervezetben a tanácsok tevékenységeivel kapcsolatban meghatározott támogatásokat az 1857/2006/EK rendelet 15. cikke (2) bekezdésének c) és d) pontja (és annak i., iii., iv. alpontja), valamint e) pontja alapján, illetve a rendelettervezet 3. cikkének A.1. és B.2 pontja alapján; valamint a bizottsági rendelet 14. cikkének a) és e) pontja, illetve a rendelettervezet 3. cikkének A.2 és B.3 pontja alapján nyújtják.

A tanácsok működésének beindításával kapcsolatos tevékenységekre vonatkozóan a bizottsági rendelet 9. cikkének (3) bekezdése részletezi a támogatható költségeket, amelyekről a rendelettervezet 3. cikkének B.1 pontja szintén rendelkezik

Az érintett ágazat(ok): Mezőgazdasági termelés, ezen belül állati és növényi termékek előállítása

A támogatást nyújtó hatóság neve és címe:

Dirección General de Industrias y Asociacionismo Agrario Consejería de Agricultura y Agua Plaza de Juan XXIII, s/n E-30008 Murcia

Internetcím: http://www.carm.es/neweb2/servlet/integra.servlets.ControlPublico?IDCONTENIDO=5221&IDTIPO=100&RASTRO=c428$m

Egyéb információk: A támogatás nem közvetlenül, hanem a földrajzi árujelzést és eredetmegjelölést szabályozó tanácsokon, valamint Murcia térség biogazdálkodási tanácsán keresztül jut el a termelőkhöz azon termékekkel kapcsolatban, amelyeket a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendelet, a borpiac közös szervezéséről szóló, 1999. május 17-i 1493/1999/EK tanácsi rendelet, és a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendelet szabályoz.